**Odôvodnenie nerozdelenia predmetu zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Názov predmetu zákazky:

**Služby štandardnej podpory a údržby definovaných softvérových komponentov**

Predmetom zákazky je poskytovanie pozáručného autorizovaného servisu, služby technickej podpory, údržby a prevádzkových činností pre softvérové komponenty zabezpečujúce prevádzku IT systémov verejného obstarávateľa v oblasti service management, security management, infrastructure management, API management a integračné komponenty prevádzkovaných systémov verejného obstarávateľa. Podpora a údržba bude poskytovateľom poskytovaná pre softvérové aplikácie výrobcu CA Technologies vo vlastníctve verejného obstarávateľa v oblastiach:

• Service Management,

• Infrastructure Management

• Security Management.

• API Management

• Príslušné intregračné komponenty

Podpora sa bude vzťahovať na príslušné produkčné aj testovacie prostredia verejného obstarávateľa, na ktorých sú prevádzkované IS a ktorých prevádzka je podporovaná SW komponentami CA Technologies.

Služby, ktoré tvoria súčasť predmetu tejto zákazky, spolu časovo, miestne, vecne a funkčne súvisia. Ich ďalšie vyčlenenie do dvoch, prípadne viacerých verejných obstarávaní, resp. rozdelenie predmetu zákazky na samostatné časti, by prinášalo verejnému obstarávateľovi významné komplikácie pri riadení plnenia servisnej podpory. Rozdelením zákazky by narastal čas riešenia incidentov, zvýšili by sa potreby smerom na interné zdroje z hľadiska potreby koordinácie procesov a analýzy zdrojovej príčiny incidentov.

Zároveň sú predmetné služby poskytované rovnakým okruhom potenciálnych uchádzačov, a to najmä vzhľadom na rozsah zákazky, miesto plnenia a typ zákazníka. Prípadné rozdelenie na časti, alebo vyhlásenie viacerých verejných obstarávaní neznamená rozšírenie potenciálneho relevantného trhu.

SW komponenty, vo vzťahu ku ktorým majú byť poskytované služby servisnej podpory (tvoriace súčasť predmetu zákazky), predstavujú ucelenú technologickú časť IKT infraštruktúry verejného obstarávateľa s vysokým stupňom vzájomnej integrácie jednotlivých SW komponentov. Takto vymedzené obstaranie služieb servisnej podpory (bez ďalšieho delenia na samostatné časti) predstavuje zároveň tzv. best practices na relevantnom trhu.

Najmä s ohľadom na miestne, vecné, funkčné aj časové väzby, charakter predmetu zákazky a jedinečné požiadavky na služby, by bolo rozdelenie predmetu zákazky po technickej stránke nelogické, neúčelné, nehospodárne až objektívne nerealizovateľné.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.